b'\n_START_ARTICLE_\nTeivaan venesatama\n_START_PARAGRAPH_\nTeivaan venesatama on Lahden kaupungin etel\xc3\xa4isin venesatama, joka sijaitsee Jalkarannantien varrella Pikku-Vesij\xc3\xa4rven puiston l\xc3\xa4nsipuolella. Teivaan venesataman ja puiston erottaa toisistaan entinen Vesij\xc3\xa4rven rautatieasemalta johtaneen rautatien penkka, jonka on muutettu k\xc3\xa4vely- ja py\xc3\xb6r\xc3\xa4tieksi. Penkan alitse kulkee kevyen liikenteen alikulkutunneli. Teivaan venesatamassa on 530 venepaikkaa moottori- ja purjeveneille, 72 paikkaa soutuveneille, sekaj\xc3\xa4tepiste, pilssivesien- ja septitankkien tyhjennysmahdollisuus, juomavesi ja laituris\xc3\xa4hk\xc3\xb6, veneiden vesille laskua varten betoniluiska ja koirien uimapaikka._NEWLINE_Teivaan venesatamasta liikenn\xc3\xb6i ennen Jyv\xc3\xa4skyl\xc3\xa4\xc3\xa4n Tehi. Nyky\xc3\xa4\xc3\xa4n alueella on ravintola Lokki, jossa on avoin langaton l\xc3\xa4hiverkko. Sataman osoite on Jalkarannantie 15, 15110 LAHTI.'